**JAVNI POZIV ZA NAKNADNI UPISNI ROK U RUJNU**

**(matični vrtić u Belom Manastiru,**

**područni vrtići u Branjinom Vrhu, Šećerani i Petlovcu)**

U periodu **od  5. rujna 2025. do 12. rujna 2025.** godine (do 12 sati kada se aplikacija automatski zatvara) provodit će se online *e-Upisi* u  Dječji vrtić Cvrčak Beli Manastir. Portalu *e-Upisi* možete pristupiti  [ovdje](https://e-upisi.hr/), odnosno putem sustava *e-Građani*.

Roditelji trebaju imati pristup sustavu *e-Građani*, na koji se mogu prijaviti korištenjem bilo koje od 27 različitih vjerodajnica ([lista svih prihvaćenih vjerodajnica](https://gov.hr/hr/lista-prihvacenih-vjerodajnica/1792)).

**Prije upisa Vas molimo da provjerite podatke koji su od značaja za upis (ispravni podaci o djetetu i obitelji). Kriteriji za upis djeteta bit će vidljivi u aplikaciji za upise.  
Roditelji su dužni označiti koje kriterije zadovoljavaju te priložiti potrebnu dokumentaciju (označeni kriteriji bez priložene dokumentacije neće biti važeći). Dokumentaciju prilažete direktno u aplikaciji za upise.**

Roditelj u aplikaciji *e-Upisi* **ne ispunjava** poglavlje „Inicijalni upitnik“, o ispunjavanju inicijalnog upitnika i provođenju inicijalnog razgovora bit će naknadno obaviješteni roditelji primljene djece.

U periodu **od 8. rujna do 12. rujna** isključivo roditelji koji nemaju pristup sustavu *e-Građani*, svu potrebnu dokumentaciju donose u Vrtić (na adresu: V. Nazora 34a, Beli Manastir) gdje potpisuju suglasnost da vrtić ima pravo elektronički obrađivati podatke njihova djeteta. Dokumentaciju potrebnu za upis djeteta u vrtić možete donositi u navedenom periodu u vremenu **od 9:00 do 14:00h.**

Potrebna dokumentacija:

1. Preslika Izvoda iz matične knjige rođenih ili Rodni list djeteta (bez obzira na datum izdavanja isprave)
2. Preslike osobnih iskaznica roditelja
3. Izjava o članovima zajedničkog kućanstva /[pdf](http://www.dvcbm.hr/wp-content/uploads/2023/04/Izjava-o-zajednickom-kucanstvu.pdf)/
4. Presliku knjižice procijepljenosti djeteta ili kalendar cijepljenja
5. Dokaze o činjenicama bitnim za ostvarivanje prednosti pri upisu i utvrđivanju visine roditeljskog udjela u cijeni programa:

|  |  |
| --- | --- |
| **Red prvenstva** | **Potrebna dokumentacija** |
| Djeca oba zaposlena roditelja | Potvrda poslodavca o zaposlenosti ne starija od dana objave Javnog poziva za upis |
| Djeca samohranih roditelja | Preslika rodnog lista djeteta  Smrtni list ili izvadak iz matice umrlih za preminulog roditelja ili potvrda o nestanku drugog roditelja ili drugo uvjerenje nadležnog tijela kojim se dokazuje da roditelj sam skrbi i uzdržava dijete |
| Djeca roditelja žrtava i invalida Domovinskog rata | Rješenje nadležnog tijela o statusu invalida Domovinskog rata |
| Djeca iz jednoroditeljskih obitelji | Izvadak iz matice rođenih roditelja i presuda o razvodu braka ili odluka suda o povjeri djeteta na stanovanje ili izvješće o provedenom postupku obveznog savjetovanja pri Zavodu za socijalni rad ili drugi dokaz da drugi roditelj ne živi u zajedničkom kućanstvu |
| Djeca s teškoćama u razvoju i kroničnim bolestima | Nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom ili Rješenje Zavoda za socijalni rad o postojanju teškoća u razvoju djeteta ili Potvrdu izabranog pedijatra |
| Djeca iz obitelji s troje ili više malodobne djece | Izvod iz matice rođenih ili rodni list za djecu mlađu od 18 godina |
| Djeca osoba s invaliditetom upisani u Registar osoba s invaliditetom | Izvadak iz Registra osoba s invaliditetom |
| Djeca iz udomiteljskih obitelji | Rješenje Zavoda za socijalni rad |
| Djeca roditelja koji primaju doplatak za djecu ili djeca roditelja korisnika zajamčene minimalne naknade | Rješenje Hrvatskog zavoda za mirovinsko osiguranje ili Rješenje Zavoda za socijalni rad |
| Djeca iz obitelji s oba roditelja, jedan je zaposlen, a drugi nezaposlen | Potvrda poslodavca o zaposlenosti i Potvrda o radnopravnom statusu Hrvatskog zavoda za mirovinsko osiguranje (za roditelja koji nije zaposlen) ne starije od dana objave Javnog poziva za upis |
| Dijete čiji je brat/sestra već upisan u traženu ustanovu | Preslika ugovora za već upisano dijete u traženu ustanovu |
| Djeca koja imaju pisanu preporuku stručnjaka (psiholog, logoped, edukacijski rehabilitator) za uključivanje u vrtić | Pisana preporuka, nalaz određenog navedenog stručnjaka |
| Djeca koja su prijavljena u sustav *e-Upisi*, a nisu upisana na prethodnom upisnom roku | Fotografija prijave s portala *e-Upisi* ili drugi dokaz o podnesenoj prijavi |
| Djeca zaposlenika Dječjeg vrtića Cvrčak Beli Manastir | Potvrda poslodavca o zaposlenju |
| Djeca hrvatskih branitelja | Potvrda o priznatom statusu hrvatskog branitelja iz Domovinskog rata |

Za sva dodatna pitanja vezana uz naknadni upisni rok možete nazvati broj **031/701-318 (svaki dan od 8:30 do 14:30h)** ili se obratiti na e-mail adresu: [**pedagoginja@dvcbm.hr**](mailto:pedagog.dvcbm@gmail.com)**(upiti vezani za upise šalju se isključivo na ovu e-mail adresu).**

Kapaciteti slobodnih mjesta za upisni rok u rujnu 2025. godine bit će objavljeni naknadno (krajem mjeseca kolovoza).